
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ PASKOLOS SKYRIMO

2013 m. rugsėjo 23 d. Nr. AT-1030

Šakiai



Vadovaudamasis Lietuvos Respublikos Vyriausybės 2012 m. liepos 18 d. nutarimu Nr. 931 „Dėl paskolų investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ (Žin., 2012, Nr. 89-4656) 1.6 punktu, Vyriausybės 2013 m. gegužės 22 d. nutarimu Nr. 458 „Dėl valstybės perskolinamų paskolų investicijų projektams, bendrai finansuojamiems su Europos Sąjungos fondų lėšomis, finansuoti suteikimo“ (Žin., 2013, Nr. 56-2794) 2 punktu, 2012 m. liepos 27 d. pasirašyta paskolos sutartimi Nr. 788/VL-997, 2013 m. birželio 6 d. pasirašyta paskolos sutartimi Nr. 808 ir atsižvelgiant į UAB „Šakių vandenys“ direktoriaus 2013 m. rugsėjo 12 d. prašymą Nr. S-256,



į p a r e i g o j u  savivaldybės administracijos Biudžeto ir turto skyriaus vedėją Egidiją Grigaitienę gautas lėšas iš Europos investicijų banko 178 642,79 Lt (vieną šimtą septyniasdešimt aštuonis tūkstančius šešis šimtus keturiasdešimt du litus 79 centus) skirti Savivaldybės administracijai apmokėti už atliktus darbus. Iš jų:

1. Investicinio projekto „Vandens tiekimo ir nuotekų tvarkymo infrastruktūros renovavimas ir plėtra Šakių rajone“ (projekto kodas VP3-3.1-AM-01-V-02-049) finansavimui – 137 520,36 Lt (vieną šimtą trisdešimt septynis litus penkis šimtus dvidešimt litų 36 centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 05.02.01.01., į ekonominę funkciją 2.8.1.2.1.1.;

2. Investicinio projekto „Šakių rajono savivaldybės susisiekimo infrastruktūros modernizavimas. (II etapas). Darbai“ (projekto kodas Nr. VP2-4.4-SM-02-R-42-011) finansavimui – 41 122,43 Lt (keturiasdešimt vieną tūkstantį vieną šimtą dvidešimt du litus 43 centus). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybinę funkciją 04.05.01.02., į ekonominę funkciją 3.1.1.2.1.3.

